CELEX: 32019D1399
Language: hu
Date: 2019-09-10 00:00:00
Title: A Bizottság (EU) 2019/1399 végrehajtási határozata (2019. szeptember 10.) a 2014/909/EU végrehajtási határozatnak a kis kaptárbogár olaszországi előfordulásával kapcsolatos védelmi intézkedések hatálya alá tartozó területek jegyzéke tekintetében történő módosításáról (az értesítés a C(2019) 6418. számú dokumentummal történt) (EGT-vonatkozású szöveg.)

12.9.2019   
               
               
                  HU
               
               
                  Az Európai Unió Hivatalos Lapja
               
               
                  L 235/3
               
            
         A BIZOTTSÁG (EU) 2019/1399 VÉGREHAJTÁSI HATÁROZATA
         (2019. szeptember 10.)
         a 2014/909/EU végrehajtási határozatnak a kis kaptárbogár olaszországi előfordulásával kapcsolatos védelmi intézkedések hatálya alá tartozó területek jegyzéke tekintetében történő módosításáról
         
            
               (az értesítés a C(2019) 6418. számú dokumentummal történt)
            
         
         (Csak az olasz nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     A 2014/909/EU bizottsági végrehajtási határozat (3) bizonyos, Olaszország által meghozandó védelmi intézkedéseket vezetett be a kis kaptárbogárnak (Aethina tumida) egyes területeken, eredetileg Calabria és Szicília régiókban való, megerősített megjelenését követően. Az elmúlt évek járványügyi fejleményei nyomán, valamint az (EU) 2017/370 bizottsági végrehajtási határozat (4) hatálybalépését követően ezen intézkedések hatálya jelenleg Calabria régióra korlátozódik.
                  
               
                     (2)
                  
                  
                     2019. június 21-én Olaszország a kis kaptárbogár új, szicíliai előfordulásáról értesítette a Bizottságot. Következésképpen a védelmi intézkedések hatálya alá tartozó területeknek a 2014/909/EU végrehajtási határozat mellékletében szereplő jegyzékébe indokolt ismét felvenni Szicília régiót.
                  
               
                     (3)
                  
                  
                     A 2014/909/EU végrehajtási határozatot ezért ennek megfelelően módosítani kell.
                  
               
                     (4)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2014/909/EU végrehajtási határozat mellékletében szereplő táblázat helyébe a következő szöveg lép:
            
               
                           „Tagállam
                        
                        
                           A védelmi intézkedések hatálya alá tartozó területek
                        
                     
                           Olaszország
                        
                        
                           Calabria régió: az egész régió
                        
                     
                           Szicília régió: az egész régió”
                        
                     
         
         
            2. cikk
            Ennek a határozatnak az Olasz Köztársaság a címzettje.
         
         
            Kelt Brüsszelben, 2019. szeptember 10-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Bizottság 2014/909/EU végrehajtási határozata (2014. december 12.) a kis kaptárbogár megerősített olaszországi előfordulása tekintetében egyes védelmi intézkedésekről (HL L 359., 2014.12.16., 161. o.).
         
            (4)  A Bizottság (EU) 2017/370 végrehajtási határozata (2017. március 1.) a 2014/909/EU végrehajtási határozatnak a kis kaptárbogár olaszországi előfordulásával kapcsolatos egyes védelmi intézkedések alkalmazási időtartamának meghosszabbítása és a védelmi intézkedések hatálya alá tartozó területek jegyzékének módosítása tekintetében történő módosításáról (HL L 56., 2017.3.3., 213. o.).